CELEX: C2006/261/25
Language: sl
Date: 2006-10-28 00:00:00
Title: Zadeva C-363/06 P: Pritožba, ki jo je vložila Comunidad Autónoma de Valencia — Generalidad Valenciana 6. septembra 2006 zoper sklep Sodišča prve stopnje (drugi senat), z dne 5. julija 2006 , v zadevi T-357/05, Comunidad Autónoma de Valencia — Generalidad Valenciana proti Komisiji Evropskih skupnosti

28.10.2006   
            
            
               SL
            
            
               Uradni list Evropske unije
            
            
               C 261/14
            
         Pritožba, ki jo je vložila Comunidad Autónoma de Valencia — Generalidad Valenciana 6. septembra 2006 zoper sklep Sodišča prve stopnje (drugi senat), z dne 5. julija 2006, v zadevi T-357/05, Comunidad Autónoma de Valencia — Generalidad Valenciana proti Komisiji Evropskih skupnosti
   (Zadeva C-363/06 P)
   (2006/C 261/25)
   Jezik postopka: španščina
   Stranki
   
      Pritožnica: Comunidad Autónoma de Valencia — Generalidad Valenciana (zastopniki: J. V. Sánchez-Tarazaga Marcelino, letrado, C. Fernández Vicién in I. Moreno-Tapia Rivas, abogados)
   
      Druga stranka v postopku: Komisija Evropskih skupnosti
   Pritožnica predlaga Sodišču, naj:
   
               —
            
            
               pritožbo razglasi za dopustno in utemeljeno;
            
         
               —
            
            
               razveljavi sklep Sodišča prve stopnje z dne 5. julija 2006;
            
         
               —
            
            
               vrne zadevo Sodišču prve stopnje v novo sojenje, tako da slednje dopusti prvotno tožbo in nadaljuje dosedanji postopek;
            
         
               —
            
            
               Komisiji naloži vse stroške, nastale v predloženem postopku.
            
         Pritožbeni razlogi in bistvene trditve
   Predložena pritožba se opira na naslednje razloge:
   
                
            
            
               Sodišče prve stopnje naj bi zagrešilo pravno napako: kršilo naj bi Pogodbo ES, zlasti Pogodbi o ustanovitvi Evropske skupnosti dodani Protokol o Statutu Sodišča (ta je v skladu s členom 311 sestavni del Pogodbe), natančneje, člen 19 Protokola, ki določa merila za pravno zastopanje strank pred sodišči Skupnosti.
            
         
                
            
            
               Sodišče prve stopnje je bistvene postopkovne določbe kršilo tako, da tožeči stranki v nasprotju s členom 44(6) Poslovnika Sodišča ni določilo roka za izpolnitev, da je v predloženem primeru napačno uporabilo člen 111, in da tožeče stranke s kršenjem načela obojestranskega zaslišanja, ki mora veljati za vse postopke, ni zaslišalo, preden je tožbo razglasilo kot nedopustno.
            
         
                
            
            
               Sodišče prve stopnje je načelo prepovedi diskriminacije kršilo tako, da je pravnemu pooblaščencu Generalidad Valenciana odreklo pravico, ki zastopnikom, ki so v prejšnjih primerih nastopali v isti funkciji, ni bila odrekana.